மெய்நிகர் பணம் என்றழைக்கப்படும் கிரிப்ட்டோ கரன்சிகள் பரவலான விவாதப் பொருளாக மாறியிருக்கின்றன. பல பெயர்களில் கிரிப்டோ கரன்சிகள் இருந்தாலும் பிட்காயின்தான் இன்றைய நிலையில் பெரும் மதிப்பு மிக்கதாக விளங்குகிறது. முந்தைய ஆண்டில் வாங்குவதற்கு ஆள் இல்லாமல் இருந்த பிட்காயின்கள் 2017ஆம் ஆண்டின் இறுதி மாதங்களில் பதினைந்தாயிரம் டாலர் என்ற உயரத்தை எட்டிப் பிடித்தது. பிட்காயினின் இத்தகைய புகழுக்குக் காரணம் ரான்சம்வேர் வைரஸால் கிடைத்த இலவச விளம்பரமா அல்லது இதன் நிச்சயமற்ற தன்மை காரணமாக, பிட்காயினின் மதிப்பு எப்போது வேண்டுமானாலும் வீழ்ச்சியடையலாம் என்ற பொருளாதார நிபுணர்களின் எச்சரிக்கையையும் மீறி முதலீடு செய்பவர்கள் கறுப்புப் பண முதலீட்டாளர்களா என்ற பெரும்பான்மை கருத்தும் கவனிக்கத்தக்கது. எப்படியாயினும் பிட்காயின் போன்ற டிஜிட்டல் வடிவிலான கிரிப்டோ கரன்ஸிக்களின் வருகை வங்கிகளுக்கு கடும் சவால்தான்.